‘বিস্ময় বালক’ বৈভব সূর্যবংশী, আইপিএলে ইতিহাস!

ওয়েব ডেস্ক: শচীন তেন্ডুলকর (Sachin Tendulkar) এক সময় ক্রিকেট মহলে ‘বিস্ময় বালক’ আখ্যায় পরিচিত হয়েছিলেন। আজ এত বছর পর ফের সেই বিশেষণ ব্যবহার করতেই হচ্ছে। সে হল ১৩+ বছর বয়সের বৈভব সূর্যবংশী (Vaibhab Suryavangshi)। নিলামে তার দাম কোটির উপরে উঠতেই শোরগোল পড়ে গিয়েছিল। সোমবার ৩৫ বলে সেঞ্চুরি করে বুঝিয়ে দিলেন, রাজস্থান রয়্যালস (Rajasthan Royals) বাজে খরচ করেনি।

প্রথমে ব্যাট করে ২০৯ রান করেছিল গুজরাত টাইটান্স (Gujarat Titans)। রাজস্থানের হয়ে যশস্বী জয়সওয়ালের (Yashasvi Jaiswal) সঙ্গে ওপেন করতে নামে সূর্যবংশী। ব্যাটিং নয়, তাণ্ডব করল সে। ৩৮ বলে ১০১ রানের ইনিংসে মারল সাতটা চার এবং ১১টা ছয়। আইপিএলের ইতিহাসে কনিষ্ঠতম হিসেবে শতরান করল সূর্যবংশী। এই কীর্তি যেদিন হল তার বয়স ১৩ বছর ১৮৮ দিন। রশিদ খান (Rashid Khan) ছাড়া কাউকে রেয়াত করেনি বাঁ-হাতি ওপেনার।

আরও পড়ুন: মোহনবাগানের সভাপতি পদ থেকে ইস্তফা টুটু বসুর!

A moment he will never forget! ?

Vaibhav Suryavanshi earns applause from all corners after his historic knock ??

Updates https://t.co/HvqSuGgTlN #TATAIPL | #RRvGT | @rajasthanroyals pic.twitter.com/tcDTCWSWTh

— IndianPremierLeague (@IPL) April 28, 2025

বড় রান করেছেন জয়সওয়ালও। কিন্তু সূর্যবংশীর তেজে আজ তাঁর ৪০ বলে অপরাজিত ৭০ রানের ইনিংস কেউ মনেই রাখবে না। ইতিহাস সৃষ্টি করা টিনেজার যখন প্রসিদ্ধ কৃষ্ণের ইয়র্কারে বোল্ড হয়ে ফিরছে, গোটা স্টেডিয়াম উঠে দাঁড়াল। রাজস্থান রয়্যালস তো বটেই, প্রতিপক্ষ গুজরাতের ডাগ আউটও উঠে দাঁড়িয়ে হাততালি দিল।

মাত্র ১৫.৫ ওভারে দুই উইকেট হারিয়ে ম্যাচ পকেটে পুরলেন রিয়ান পরাগরা। তার আসল কৃতিত্ব সূর্যবংশী এবং জয়সওয়ালের। ওপেনিং জুটিতে দুজনে ১৬৬ রান তুলে দেন। অধিনায়ক পরাগ দুটো চার এবং দুটো ছয় মেরে ১৫ বলে ৩২ করে খেলা দ্রুত সাঙ্গ করেন।